Margir sem minnast Kobe Bryant | RÚV
Margir minnast bandarísku körfuboltagoðsagninnar Kobe Bryant sem lést langt fyrir aldur fram af slysförum í dag. Bryant sem var aðeins 41 árs lést í þyrluslysi í Kaliforníu. Þrettán ára dóttir hans, Gigi var einnig í þyrlunni og komst ekki heldur lífs af. Allir um borð í þyrlunni fórust í slysinu; flugmaðurinn og átta farþegar.
Ákveðið var að leikur Toronto Raptors og San Antonio Spurs í NBA deildinni færi fram í kvöld þó svo að körfuboltaheimurinn sé í sjokki og syrgi Kobe ákaft. Leikmenn beggja liða ákváðu að sækja ekki fram völlinn í sínum fyrstu sóknum heldur létu skotklukkuna líða á meðan áhorfendur risu á fætur, kyrjuðu nafn Kobe og klöppuðu fyrir honum. Skotklukka í körfubolta er 24 sekúndur, sem er einmitt treyjunúmerið sem Bryant lék í með Los Angeles Lakers lengst af.
Þá hafa Lakers goðsagnirnar Kareem Abdul Jabbar, Magic Johnson og Shaquille O'Neill minnst vinar síns í kvöld. Shaq og Kobe mynduðu ósigrandi tvíeyki hjá Lakers þegar þeir unnu NBA meistaratitilinn saman 2000, 2001 og 2002.
Barack Obama fyrrverandi Bandaríkjaforseti syrgir Kobe sömuleiðis. Donald Trump núverandi Bandaríkjaforseti gerir það líka.
Þá hafa núverandi og fyrrverandi íþróttastjörnur um allan heim, úr hinum ýmsu íþróttagreinum einnig minnst Kobe Bryant í kvöld.
Shocking news about Kobe Bryant. A global sporting legend #RIPKobe pic.twitter.com/ek2favzEcJ
A legend on and off the court. Defying what it means to put dedication and hard work into something. Prayers go out to his family. RIP Kobe #youwillbemissed https://t.co/r5P5GeDO09 pic.twitter.com/BKEfRLd3SR
— Ryan Lochte (@RyanLochte) January 26, 2020
pic.twitter.com/Oe0IhcKgN2
— NIKOLA KARABATIC (@NKARABATIC) January 26, 2020
Speechless, heartbreaking! Our thoughts are with the Bryant Family in these horrible times. #MambaForever #Gigi https://t.co/3cr8hFCMNa